
专' 谞讞诪讬讛 讛讬讗 讚讗诪专 讻诇  讛讻诇讬诐 讗讬谞谉 谞讬讟诇讬谉 [讗诇讗 诇爪讜专讱] 转砖诪讬砖谉. 驻讬专砖 专砖"讬 讝"诇 诇爪讜专讱  转砖诪讬砖 砖诪讬讜讞讚讬谉 诇讜 讜住讻讬谉 讗讬谞讜 诪讬讜讞讚 讗诇讗 诇讗讜讻诇讬诐 讜诇讗 诇讞转讜讱 讞讜转诪讜转, 讜讻讛讗讬  讙讜讜谞讗 讗诪专讬谞谉 讘驻专拽 讘讻诇 诪注专讘讬谉 (注讬专讜讘讬谉 诇讛, 讗) 讙讘讬 谞转谞讜 讘诪讙讚诇 讜谞讗讘讚  讛诪驻转讞 讚诇专' 讗诇讬注讝专 讗讬谞讜 注讬专讜讘 讜诪讜拽讬 诇讛 讘诪谞注讜诇 讚拽讟讬专 讘诪讬转谞讗 讜讘注讬 住讻讬谞讗  诇诪驻住拽讬讛 讜专' 谞讞诪讬讛 讛讬讗 讚讗诪专 讗讬谉 讻诇讬 谞讬讟诇 讗诇讗 诇爪讜专讱 转砖诪讬砖讜. 讜讛拽砖讛 注诇 讝讛  专"转 讝"诇 讚住讻讬谉 诪讬讜讞讚 讛讜讗 诇讻诇 讞转讬讻讛 讘讞讜诇, 讜注讜讚 讛拽砖讛 专讘讬谞讜 砖诪砖讜谉 讝"诇 讚转谞谉  讘驻专拽 讻诇 讛讻诇讬诐 (砖讘转 拽讻讚, 讗) 讻诇 讛讻诇讬诐 讛谞讬讟诇讬诐 诇爪讜专讱 谞讬讟诇讬诐 诇爪讜专讱 讜砖诇讗  诇爪讜专讱 专' 谞讞诪讬讛 讗讜诪专 讗讬谉 谞讬讟诇讬谉 讗诇讗 诇爪讜专讱, 讜驻专讬砖 专讘讗 讚讛讻讬 拽讗诪专 讻诇 讛讻诇讬诐  谞讬讟诇讬谉 诇爪讜专讱 讚讘专 砖诪诇讗讻转讜 诇讛讬转专 讘讬谉 诇爪讜专讱 讙讜驻讜 讘讬谉 诇爪讜专讱 诪拽讜诪讜 讜砖诇讗  诇爪讜专讱 讚讗驻讬诇讜 诪讞诪讛 诇爪诇 讜讚讘专 砖诪诇讗讻转讜 诇讗讬住讜专 诇爪讜专讱 讙讜驻讜 讜诇爪讜专讱 诪拽讜诪讜 讗讬谉  诪讞诪讛 诇爪诇 诇讗, 讜讗转讗 专' 谞讞诪讬讛 诇诪讬诪专 讚讘专 砖诪诇讗讻转讜 诇讛讬转专 诇爪讜专讱 讙讜驻讜 讜诇爪讜专讱  诪拽讜诪讜 讗讬谉 诇爪诇 诇讗. 讜讗诐 讗讬转讗 讛讗讬讱 砖专讬 专' 谞讞诪讬讛 诇爪讜专讱 诪拽讜诪讜 讜讛诇讗 讗讬谉  诪讬讜讞讚 诇讻讱 讘讞讜诇, 讜专"转 讝"诇 驻讬专砖 讚诇爪讜专讱 转砖诪讬砖谉 讛讬讬谞讜 转砖诪讬砖 讛专讙讬诇 讘讜 讘讞讜诇,  讜诪讜讚讛 讛讜讗 讚讗驻讬诇讜 讻诇讬 砖诪诇讗讻转讜 诇讗讬住讜专 谞讬讟诇 诇爪讜专讱 转砖诪讬砖 讛专讙讬诇 讘讜 讘讞讜诇 讜讻谉  拽专讚讜诐 诇讞转讜讱 讚讘讬诇讛 讚拽转谞讬 讘诪转谞讬转讬谉 讚讻诇 讛讻诇讬诐 (拽讻讘, 讘), 讗讘诇 住讻讬谉 讗讬谉  (讘讻讱) [讚专讱] 转砖诪讬砖讜 讘讞讜诇 诇讞讜转诪讜转 讜诪谞注讜诇 讚拽讟讬专 讜讗住讜专 诇专' 谞讞诪讬讛 讗祝 注诇 驻讬  砖诪诇讗讻转讜 诇讛讬转专. 讜专"转 讝"诇 驻讬专砖 砖诐 讘讘讻诇 诪注专讘讬谉 讘诪谞注讜诇 讚拽讟专, 讚讘注讬 住讻讬谞讗  讜谞讗讘讚 讛住讻讬谉 讜讬砖 诪专 讗讜 驻住诇 (讗讜) 诇诪驻住拽讬讛 讜诇驻讬讻讱 诇专' 谞讞诪讬讛 讗住讜专 砖讗讬谉 讚专讱  转砖诪讬砖 讝讛 诇诪专 讜驻住诇.



诪转谞讬': 讗讬谉 驻讜讞转讬谉 讗转 讛谞专.  驻讬专砖 专砖"讬 讝"诇 驻讞讬转转 讛谞专 砖砖讜拽注 讗爪讘注讜 讘讘讬爪讬诐 讜注讜砖讬诐 讘讛谉 讘讬转 拽讬讘讜诇.  讜讗讬谞讜 谞专讗讛 诇专讘讬谞讜 转诐 讝"诇, 诪讚讗诪专讬谞谉 讘讙诪专讗 诪讗谉 转谞讗 驻转讬讞转 讛谞专 诪谞讗 讛讬讗 专"诪  讛讬讗 讚转谞谉 讻诇讬 讞专住 诪讗讬诪转讬 诪拽讘诇讬诐 讟讜诪讗讛 诪砖注讛 砖谞讙诪专讛 诪诇讗讻谉 讚讛讬讬谞讜 讞拽讬拽转谉,  讜讗讬 讻驻专砖"讬 讝"诇 讗讬谉 讝讛 讻诇讬 讞专住 讗诇讗 讻诇讬 讗讚诪讛 讜讻诇讬 讗讚诪讛 讗讬谞讜 诪拽讘诇  讟讜诪讗讛, 注诇 讻谉 (驻专砖"讬 讝"诇) [驻讬专砖讜 讝"诇] 讚讗讜驻讬谉 讛讬讜 拽爪转 讻诇讬 讞专住  讻讚讬 诇讬讘砖谉 讜讗讞专 讻讱 讞讜讝专讬诐 讜诪爪专驻讬谉 讗讜转谉 驻注诐 砖谞讬讬讛 讘讻讘砖谉 讻讚讬 诇讞住诪谉 讜讻讚专讱  砖讗诪专讜 诇拽诪谉 (讘讬爪讛 诇讚, 讗) 讘专注驻讬诐, 讜讻谉 谞诪讬 诪砖诪注 诪讚讗诪专 专讘 讬讛讜讚讛 诪砖讬爪专驻诐 讘讻讘砖谉  讜诇讗 讗诪专 诪砖讬住讬拽诐 讘讻讘砖谉, 讜讗驻讬诇讜 讘讻诇讬 诪转讻讜转 注讜砖讬谉 讻谉 砖诪爪专驻讬谉 讗讜转谉 驻注诐  砖谞讬讬讛 讻讚讬 诇讞住诪谉 讜讻讚讗诪专讬谞谉 讛住讻讬谉 讜讛讗诪讜诐 讜讛驻讙讬讜谉 诪讗讬诪转讬 诪拽讘诇讬诐 讟讜诪讗讛  诪砖讬爪专驻诐 讘讻讘砖谉, 讜注讚 砖讬爪专祝 讜讬讞讝拽 讻诇讬 讞专住 讗讬谞谉 专讗讜讬讬谉 诇拽讘诇 诪讬诐 讜讚讘专 诇讞  讗诇讗 砖专讗讜讬讬谉 诇拽讘诇 驻讬专讜转 讜讚讘专 讬讘砖, 诇驻讬讻讱 讛拽砖讛 讗讘讬讬 讚注诇 讻专讞讱 诇讗 拽讗诪专 专'  诪讗讬专 讗诇讗 讘讻诇讬诐 讗讞专讬诐 砖专讗讜讬讬谉 诇拽讘讜诇讬 讛诪讬诐 讗诇讗 谞专 诇诪讗讬 讞讝讬 讗诇讗 诇谞专 讜砖诪谉,  讜讗诪专 诇讬讛 讚讞讝讬 诇拽讘讜诇讬 讘讬讛 驻砖讬讟讬.



讗讬讻讗 讚讗诪专讬 讛讗 诪谞讬  专' 讗诇讬注讝专 讘专讘讬 爪讚讜拽 讛讬讗. 讜讗驻砖专 讚诇讗讜 讚讜拽讗 专讘讬 讗诇讬注讝专 讘专讘讬 爪讚讜拽 讚讻诇  砖讻谉 转谞讗 拽诪讗, 讚讛讗 转谞讗 拽诪讗 诪讞诪讬专 讟驻讬 诪讬谞讬讛, 讗诇讗 诪讚诇讗 讬讚注讬谞谉 转谞讗 拽诪讗  讚讬讚讬讛 诪讗谉 谞讬讛讜 讗诪专 专' 讗诇讬注讝专 讘专' 爪讚讜拽.



讚转谞谉 讗诇驻住讬谉  讞专谞讬讜转 讟讛讜专讜转 讘讗讛诇 讛诪转 讜诪讟诪讗讜转 讘诪砖讗 讛讝讘. 驻讬专砖 专砖"讬 讝"诇 讚诇讙讘讬 讗讛诇  讘注讬谞谉 转讜讱 诇讻诇讬 讞专住 讚讻转讬讘 讜讻诇 讻诇讬 驻转讜讞 诪砖诪注 砖讬砖 诇讜 驻转讞 讜讻谉 诇讻诇 讟讜诪讗转  诪讙注, 讜讟诪讗讜转 讘诪砖讗 讛讝讘 砖讛讝讘 诪讟诪讗 讻诇讬 讞专住 讘讛讬住讟 讜讗祝 注诇 驻讬 砖讗讬谉 诇讜 转讜讱  讚讻讬讜谉 讚诪讟诪讗 诇讬讛 讘讛讬住讟 诪讗讘专讗讬 诇讗 讘注讬谞谉 转讜讱, 讜讻诇讬 谞讬谞讛讜 讛讜讗讬诇 讜讻诪讜转 砖讛谉  诪砖转诪砖讬诐 诪讛诐 诇注谞讬谉 讚讘专 讛专讗讜讬 诇讟诪讗谉. 讜专讘讬谞讜 转诐 讝"诇 讛拽砖讛 注诇 讝讛  讚驻砖讜讟讬 讻诇讬 讞专住 讗讬谉 诪拽讘诇讬诐 讟讜诪讗讛 讻诇诇 讚转谞谉 (驻"讘 讚讻诇讬诐 诪砖谞讛 讙) 讛讟讛讜专讬谉  讘讻诇讬 讞专住 讟讘诇讗 砖讗讬谉 诇讛 诇讘讝讘讝 讜讛诪讟讛 讜讛住驻住诇 讜讛砖诇讞谉 讜讛诪谞讜专讛 砖诇 讞专住 讛专讬 讗诇讜  讟讛讜专讬谉 讝讛 讛讻诇诇 讻诇 砖讗讬谉 诇讜 转讜讱 讘讻诇讬 讞专住 (讗讞讜专讗讬谉) [讗讬谉 诇讜 讗讞讜专讬讬诐],  诪砖诪注 砖讗讬谉 诇讜 讟讜诪讗讛 讻诇诇 讜讗驻讬诇讜 诪讛讬住讟讜 砖诇 讝讘, 讜讻讚诪砖诪注 谞诪讬 讘驻专拽 专' 注拽讬讘讗  (砖讘转 驻讚, 讘 讜注"砖 讘专砖"讬 讚"讛 讜讚讬谉 讛讜讗), 讜砖谞讬谞讜 讘转讜专转 讻讛谞讬诐 (诪爪讜专注 驻专砖转讗 讝讘讬诐  驻专砖讛 讙 讗) 谞讗诪专 讻讗谉 [讜]讻诇讬 讞专住 讗砖专 讬讙注 讘讜 讛讝讘 讜谞讗诪专 诇讛诇谉 (讜讻诇 讻诇讬 驻转讜讞)  [讗砖专 转讘讜砖诇 讘讜] 诪讛 诇讛诇谉 诪讗讜讬专讜 讗祝 讻讗谉 诪讗讜讬专讜. 讗诇讗 讘讬谉 谞专 讘讬谉 讗诇驻住讬谉  讞专谞讬讜转 转讜讱 讛讬讛 诇讛诐 讗诇讗 砖讛讬讜 住转讜诪讬谉 诪诇诪注诇讛 讜讗讞专 讻讱 (驻讜转讞讬诐) [驻讜讞转讬诐]  讗讜转谉, 讜讻谉 诪砖诪注 讘转讜住驻转讗 (驻"讙 讛"讬) 讚拽转谞讬 专砖"讗 讗讬谉 驻讜讞转讬谉 讗诇驻住讬谉 住转讜诪讬谉  讘讬讜"讟, 讜转"拽 讛讬讛 注讜砖讛 讗讜转谉 讻诪讜拽驻讬谉 爪诪讬讚 驻转讬诇 讜诇驻讬讻讱 讟讛讜专讜转 讘讗讛诇 讛诪转 讗讘诇  讟诪讗讜转 讘诪砖讗 讛讝讘 讚讻诇讬 讞专住 讛诪讜拽祝 爪诪讬讚 驻转讬诇 诪讟诪讗 讘讛讬住讟 讜讻讚讗诪专讬谞谉 讘驻"拽 讚谞讚讛  (讛, 讘) 讚讗讬谉 谞讬爪诇讬谉 讘诪注转 诇注转 砖讘谞讚讛, 讜讗诪专讬谞谉 (讙讬讟讬谉 住讗, 讘) 讜诇讬讞讜砖 讚讬诇诪讗  转住讬讟诐 讗砖转讜 谞讚讛. 讜讟注诪讗 砖住讜驻谉 诇讬驻转讞 讜注转讬讚讬诐 诇讘讜讗 诇讬讚讬 诪讙注 讜讗讬谞讜 讚讜诪讛  诇拽讜诇讬转 砖诇 谞讘诇讛 砖讗诪专讜 讘讛注讜专 讜讛专讜讟讘 (讞讜诇讬谉 拽讻讛, 讗. 拽讻讜, 讘) 诪讞讜住专 谞拽讬讘讛  讻诪讞讜住专 诪注砖讛 讚砖讗谞讬 讛转诐 讚讗讬谉 注砖讜讬讬谉 诇讬谞拽讘, 讜专讘讬 讗诇讬注讝专 讘专讘讬 爪讚讜拽 讚诪讟讛专  讗驻讬诇讜 诪诪砖讗 讛讝讘 诇驻讬 砖诇讗 谞讙诪专讛 诪诇讗讻转谉 讜讗讬谉 讚讜诪讬诐 诇讻诇讬 讞专住 讛诪讜拽祝 爪诪讬讚  驻转讬诇 砖谞讙诪专讛 诪诇讗讻转讜.



诇诪讜住专讛 诇讗讜诇讬讬专讬谉 讘讜 讘讬讜诐 诇讛讝讬注.  砖讛讜讗 爪讜专讱 拽讬讜诐 诇讻诇 谞驻砖, 讜讗祝 注诇 驻讬 砖讗住讜专 诇讛讞诐 讞诪讬谉 诇专讞讜抓 讻诇 讙讜驻讜  讜讗驻讬诇讜 诇讘讬转 讛诇诇, 讛讬讬谞讜 诇驻讬 砖讗讬谉 讛专讞讬爪讛 砖讜讛 讗诇讗 (诇诪驻拽注讬谉) [诇诪驻讜谞拽讬谉]  讗讘诇 讛讝讬注讛 砖讜讛 讛讬讗 诇讻诇 谞驻砖.





讛诪讗讬专讬

讻诇 讛讻诇讬诐 砖诪讜转专讬谉 诇讟诇讟诇 讘砖讘转 讻讙讜谉 讗讜转诐 砖诪诇讗讻转诐 诇讛讬转专 谞讬讟诇讬谉 讗祝 砖诇讗 诇爪讜专讱 转砖诪讬砖谉 讛诪讬讜讞讚 讜讻谉 讗祝 砖诇讗 诇爪讜专讱 转砖诪讬砖 讗诇讗 讗祝 诪讞诪讛 诇爪诇 讻诪讜 砖讬转讘讗专 讘诪拽讜诪讜:



讻诇讬诐 砖谞砖讘专讜 讘讬讜"讟 讗讬谉 诪住讬拽讬谉 讘讛诐 砖讛专讬 讛诐 谞讜诇讚 讗讘诇 诪住讬拽讬谉 讘讻诇讬诐 砖诇诪讬诐 讛讜讗讬诇 讜诪讜转专讬谉 诇讟诇讟诇 诪讜转专讬谉 诇讛讬住拽 讜讗祝 讘讻诇讬诐 砖谞砖讘专讜 讘讬讜诐 讟讜讘 驻讬专砖讜 讘转诇诪讜讚 讛诪注专讘 讚讜拽讗 讘砖讗讬谉 注诇讬讛诐 转讗专 讻诇讬 讗讘诇 讬砖 注诇讬讛诐 转讗专 讻诇讬 诪讜转专 驻讬专讜砖 砖讛专讬 讻讻诇讬 讛诐 讜讘诪住讻转 砖讘转 驻专拽 砖谞讬 讛转讘讗专 讘讝讜 讻诇 砖讛谉 专讗讜讬谉 诇诪注讬谉 诪诇讗讻转谉 讜诪"诪 驻讬专砖讜 砖诐 砖诇讗 讬讛驻讱 讘讛诐 诪砖讛住讬拽谉 讗讜 讬专讘讛 注诇讬讛诐 注爪讬诐 诪讜讻谞讬诐 砖讗诐 诇讗 讻谉 讛专讬 诪砖讛住讬拽谉 谞注砖讜 砖讘专讬 讻诇讬诐 讜讻谉 诪住讬拽讬谉 讘讻诇讬诐 砖谞砖讘专讜 诪注专讘 讬讜"讟 讜讘诪住讻转 砖讘转 讛转讘讗专 诇讚注转 专' 讬讛讜讚讛 砖讗讬谉 诪住讬拽讬谉 讘讙专注讬谞讬 转诪专讬诐 讜讘拽诇讬驻讬 讗讙讜讝讬诐 砖谞转讞讚砖讜 讛讬讜诐 讗讘诇 诪住讬拽讬谉 讘讗讙讜讝讬诐 讜转诪专讬诐:



诪讛 砖讘讬讗专谞讜 砖拽砖专讬 讻诇讬诐 诪转讬专 讜诪驻拽讬注 讜讞讜转讱 讬砖 讗讜诪专讬诐 砖诇讗 谞讗诪专 讻谉 讗诇讗 诇爪讜专讱 讗讻讬诇讛 讜讻讙讜谉 诪讛 砖讗诪专讜 砖讜讘专 讗讚诐 讗转 讛讞讘讬转 讘砖讘转 诇讬讟讜诇 诪诪谞讛 讙专讜讙专讜转 讜讘诇讘讚 砖诇讗 讬转讻讜讬谉 诇注砖讜转 讻诇讬 讜诇诪讚谞讜 诪讻讗谉 砖诪讜转专 诇讞转讜讱 讗转 讛转诇讜砖 诇爪讜专讱 讗讻讬诇讛 讜讻谉 砖诪讜转专 诇讞转讜讱 讗转 讛讞讜讟讬谉 砖讛谞砖讬诐 转讜驻专讜转 讘讛诐 讗转 讛注讜祝 讗讞专 砖诪诇讗讜讛讜 讜讗注"驻 砖讘转诇诪讜讚 讛诪注专讘 讗诪专讜 注诇 诪诇讜讬 讝讛 砖讘转讜讱 讛注讜祝 砖讗住讜专 诇注砖讜转讜 讘讬讜"讟 砖诪讗 讬驻住讬拽 讗转 讛讞讜讟 讜讛讜讗 砖讗诪专讜 讛讚讬谉 住讬拽专讬讗 讗住讜专 诇诪讬注讘讚讛 讘讬讜诪讗 讟讘讗 讚讬诇诪讗 诪驻住讬拽 讘谞讬诪讬讛 诪讙讚讜诇讬 讛诪驻专砖讬诐 驻讬专砖讜 砖诇讗 诪驻谞讬 讞转讬讻讛 砖讘砖注转 讗讻讬诇讛 讛讜讗 讗讜住专 讗诇讗 砖诪讗 讬驻住讬拽 讘砖注转 注砖讬讬讛 讜专讗讬讛 诇讚讘专 诇讚注转讬 砖讬专讜砖诇诪讬 讝讛 讘讗 注诇 诪砖谞转 讗讬谉 诪讜爪讬讗讬谉 讗转 讛讗讜专 诇讗 诪谉 讛注爪讬诐 讜诇讗 诪谉 讛讗讘谞讬诐 砖讛讜讗 诪诪讛 砖讗驻砖专 诇注砖讜转讜 诪注专讘 讬讜"讟 讜讻谉 讘讝讛 讘转讬拽讜谉 讛讞讜讟 讜讻砖讟转 讙讚讜诇讬 讛诪讞讘专讬诐 讻诪讜 砖讬转讘讗专 讜讛讜讗 讛注谞讬谉 诇讚注转讬 砖讗诪专讜 讗住讜专 诇诪注讘讚讬讛 讜诇讗 讗诪专讜 讗住讜专 诇诪驻住拽讬讛 讜诪驻谞讬 讝讛 讻转讘讜 讙讚讜诇讬 讛诪驻专砖讬诐 砖讬砖 诇讛诐 诇转拽谉 讗转 讛讞讜讟 诪注专讘 讬讜诐 讟讜讘 讜诇讛讻谞讬住讜 讘讬讜诐 讟讜讘 讘讞专讬专讛 砖诇 诪讞讟 讜讬讝讛专讜 砖诇讗 诇讻驻讜诇 讗转 讻诇 讛讞讜讟 砖讬讛讗 爪专讬讱 诇讞转讻讜 讗讞专 讛转驻讬专讛 讗诇讗 讬讻驻讜诇 诪注讟 诪诪谞讜 讜讻砖讬砖诇诐 转驻讬专转讜 讬砖诪讟 讛讞讜讟 诪谉 讛诪讞讟 讜讞讻诪讬 讛爪专驻转讬诐 讛转讬专讜 讙讚讬诇转 讛讞讜讟 讜砖讝讬专转讜 诇爪讜专讱 讻讱 讘讬讜诐 讟讜讘 砖讗讬谞讜 讚讜诪讛 诇讙讚讬诇转 讛驻转讬诇讛 砖讗谞讜 讗讜住专讬谉 砖讝讜 讗讬谉 砖诐 讻诇讬 注诇讬讛 讻驻转讬诇讛 讜诪讻诇 诪拽讜诐 专讗讜讬 诇诇诪讚谉 砖诇讗 讬讛讬讜 讙讜讚诇讜转 讜砖讜讝专讜转 讻讚专讱 砖讛谉 注讜砖讜转 讘讞讜诇:



讛专讘讛 讚讘专讬诐 诪转讘讗专讬诐 讘诪住讻转 砖讘转 讘注谞讬谉 驻转讬讞转 讛讞讘讬转 诇讬讟讜诇 诪诪谞讛 讬讬谉 讜讛讜讗 砖讗住讜专 诇谞拽讜讘 讛讞讘讬转 讻讚讬 诇注砖讜转 诇讛 讘专讝讗 诇讛讜爪讬讗 讛讬讬谉 诪诪谞讛 砖讝讛讜 转拽讜谉 讻诇讬 讗诇讗 讬转讬讝 专讗砖 讛讞讘讬转 讘住讬讬祝 砖讛专讬 砖讜讘专 讗讚诐 讗转 讛讞讘讬转 诇讬讟讜诇 诪诪谞讛 讙专讜讙专讜转 讗讜 讬住讜专 诪讙讜驻转讛 讜讻谉 驻讬专砖讜 砖诐 砖讗诐 诪讙讜驻转讛 讘爪讚讛 讗讬谉 谞讜拽讘讬谉 讗讜转讛 讗讘诇 诇诪注诇讛 诪讜转专 讜讻谉 驻讬专砖讜 砖诐 砖讗讬谉 讞讜转讻讬谉 砖驻讜驻专转 讘讬讜"讟 讜讗讬谉 爪专讬讱 诇讜诪专 讘砖讘转 讜讗诐 谞驻诇讛 诪讞讝讬专讬谉 讗讜转讛 讘砖讘转 讜讻诇 砖讻谉 讘讬讜"讟 讜讗驻讬诇讜 讗讬谞讛 诪转讜拽谞转 诇讙诪专讬 讛讜讗讬诇 讜讞转讜讻讛 讛讬讗 诪讜转专 讜讚讘专讬诐 讗诇讜 讬转讘讗专讜 讘诪拽讜诪谉 讘注"讛 讜诪"诪 讻诇 讛讙讗讜谞讬诐 诪住讻讬诪讬诐 砖诇讗 诇砖讘讜专 诪谞注讜诇讬 转讬讘讜转 砖讬砖 讘讛谉 讗讜讻诇 谞驻砖 砖诇讗 讛讜转专 讘诪谞注讜诇 讙诪讜专 讻砖诇谞讜 讗诇讗 讘砖诇讛诐 讜讻诪讜 砖讗诪专讜 讘注讬专讜讘讬谉 诇"讛 讗' 讘诪谞注讜诇 讚拽讟讬专 讘诪转谞讗 讜爪专讬讱 住讻讬谞讗 诇诪讬驻住拽讬讛 讗讘诇 诪谞注讜诇 讙诪讜专 诇讗 讜讘转诇诪讜讚 讛诪注专讘 砖讘诪住讻转 注讬专讜讘讬谉 讗诪专讜 讛讚讗 讚转讬诪讗 讘诪讙讚诇 砖诇 讗讘谉 讗讘诇 讘砖诇 注抓 谞注砖讛 讻砖讜讘专 讗转 讛讞讘讬转 讜砖诪讗 诇讗 讘诪谞注讜诇 讙诪讜专 讛讜讗 谞注讜诇:



讛诪砖谞讛 讛砖砖讬转 讗讬谉 驻讜讞转讬谉 讗转 讛谞专 诪驻谞讬 砖讛讜讗 注讜砖讛 讻诇讬 讗讬谉 注讜砖讬' 驻注诪讬诐 讗讬谉 讞讜转讻讬谉 讗转 讛驻转讬诇讛 诇砖谞讬诐 专' 讬讛讜讚讛 讗讜诪' 讞讜转讻讛 讘讗讜专 诇砖谞讬 谞专讜转 讗诪专 讛专"诐 谞专 讬讚讜注 讜讛谞专讜转 砖诇讛诐 讛讬讜 注讜砖讬谉 讗讜转谉 讝讜讙讜转 讜讞讜转讻讬谉 讗讜转讛 讗讞专 注砖讬讬转谉 讞讜转讻讛 讘讗讜专 诇砖转讬 谞专讜转 讛讜讗 砖讬转谉 讛驻转讬诇讛 拽爪转讜 讘谞专 讗讞讚 讜拽爪转讜 讘谞专 讗讞专 讜讬转谉 讛讗讜专 讘谞转讬诐 讜讬转讞诇拽 讜转讛讬讛 驻转讬诇讛 讚讜诇拽转 讘讝讛 讛谞专 讜讗讬谉 讞转讬讻转 讛驻转讬诇讛 讘转谞讜专 讗讜 讘诪住驻专讬诐 诇驻讬 砖讛讜讗 诪转拽谉 诪谞讗 讜诇诪注讻讛 讘讬讚 诪讜转专 讜讛诇讻讛 讻专' 讬讛讜讚讛:



讗诪专 讛诪讗讬专讬 讛诪砖谞讛 讛砖砖讬转 讜讛讻讜谞讛 诇讘讗专 讘讛 砖讬砖 诪诇讗讻讜转 砖讗住讜专 诇注砖讜转谉 讗祝 诇爪讜专讱 讗讜讻诇 谞驻砖 讜讗诪专 注诇 讝讛 砖讗讬谉 驻讜讞转讬谉 讗转 讛谞专 讜注谞讬谉 驻讞讬转转 讛谞专 讛讜讗 砖讛讬讜爪专 诪讙讘诇 讗转 讛注驻专 讜注讜砖讛讜 讞诪专讬诐 讞诪专讬诐 拽讟谞讬诐 注讙讜诇讬诐 讜砖讟讜讞讬诐 讜拽讜专讬谉 诇讛诐 讘诇砖讜谉 转诇诪讜讚 讘讬爪讬诐 讜讗讞"讻 诇讜拽讞谉 讗讞讚 讗讞讚 讜转讜讞讘 讗讙专驻讜 讘转讜讻讜 讜注讜砖讛 讘讜 讞拽拽 注诇 驻谞讬 讻诇 注讙讜诇讜 讜讗讞"讻 讗讜驻讛 讘讻讘砖谉 讜谞注砖讛 讻诇讬 诇讛讚诇讬拽 讘讜 讗转 讛谞专 注诇 讬讚讬 砖诪谉 讜驻转讬诇讛 讛诪讜谞讞讬诐 诇转讜讻讜 讜讗诪专 注讻砖讜 砖讗讬谉 驻讜讞转讬谉 讜讻讜' 讜讛讜讗 注谞讬谉 讞拽讬拽转讜 注诇 讬讚讬 转讞讬讘转 讛讗讙专讜祝 诪驻谞讬 砖讘讞拽讬拽转讜 讛讜讗 注讜砖讛 讻诇讬 讗注"驻 砖诇讗 谞讗驻讛 讘转谞讜专 砖讗注"驻 砖讗讬谉 专讗讜讬讬谉 诇讛讚诇拽讛 专讗讜讬讬诐 讛诐 诇讛砖转诪砖 讘讛诐 诇讗讬讝讛 讚讘专 讜讗注"驻 砖讻讬讜谉 讘讝讛 诇爪讜专讱 讬讜诐 讟讜讘 讻讙讜谉 诇讬转谉 讘讜 转讘诇讬谉 讗住讜专:



讜讗讬谉 注讜砖讬谉 驻讞诪讬谉 讜讛讜讗 砖爪讜专驻讬 讝讛讘 讘讜专专讬谉 诇讛诐 讙讞诇转 讙住讛 讜诪讻讘讬谉 讗讜转讛 讘诪讬诐 讜谞注砖讬转 驻讞诐 讜讞讜拽拽讬谉 讘讜 讜注讜砖讬谉 讗讜转讜 讻诇讬 讜爪讜专驻讬谉 讘讜 讜讗诪' 砖讗讬谉 注讜砖讬谉 讻谉 讗驻讬诇讜 砖诇讗 诇讻讜谞转 爪讬专讜祝 讜砖诇讗 讘讞拽讬拽讛 讜讗注"驻 砖诪转讻讜讬谉 讘讛 诇讻讘讜讚 讬讜"讟 讻讙讜谉 砖讬拽讘抓 诪讛诐 讛专讘讛 讜讬住讬拽诐 转讞转 转讘砖讬诇 砖讗讬谉 专讗讜讬 诇讗驻讜转讛 讗诇讗 讘驻讞诪讬谉 讗讜 诇讘注诇讬 诪专讞爪讗讜转 砖讗讬谉 诪讞诪讬谉 讗转 讛诪讬诐 讗诇讗 讘驻讞诪讬谉 讜诪讞诪诪讬谉 讘讛诐 讗转 讛诪讬诐 诇爪讜专讱 讬讜诐 讟讜讘 讜讗注"驻 砖专讞讬爪讛 讘讬讜诐 讟讜讘 讗住讜专讛 诪讞诪讬谉 讗讜转讛 诇讗讜转诐 砖专讜爪讬谉 诇讛讝讬注 讜诪砖谞讛 讝讜 谞砖谞讬转 拽讚诐 讙讝专转 讗讬住讜专 讝讬注讛 讜讻诇 砖讻谉 砖讗住讜专 讗讞专 讙讝专讛 讜讬"诪 讗讬住讜专 注砖讬讬转 驻讞诪讬谉 讗祝 讘诇讗 讻讘讜讬 砖讗诐 讘讻讘讜讬 驻砖讬讟讗 讗诇讗 驻讬专讜砖讛 讻讙讜谉 砖诇拽讞 讛讙讞诇讬诐 讜讛谞讬讞谉 诇爪讚 讗讞专 砖诇讗 讘诪拽讜诐 讛讘注专讛 讜谞诪爪讗讜 讻讘讬谉 诪讗诇讬讛谉 讜谞注砖讬谉 驻讞诪讬谉 讜讗祝 讘讝讛 讗住讜专 讛讜讗讬诇 讜诇讻讜谞转 讻讘讜讬 谞注砖讛 讜讬"诪 讻讘讜讬 讚讜拽讗 讜诇讗 讘诪讬诐 讗诇讗 砖诪讻住讛 讗讜转诐 讘注驻专:



讜讗讬谉 讞讜转讻讬谉 讗转 讛驻转讬诇讛 诇砖谞讬诐 讻诇讜诪专 讗讬谉 爪专讬讱 诇讜诪专 砖讗讬谉 注讜砖讬谉 讗转 讛驻转讬诇讛 诪注拽专讛 砖讻诇讬 讙诪讜专 讛讜讗 讗诇讗 讗祝 讗诐 注砖讛 诪注专讘 讬讜"讟 驻转讬诇讛 讗专讻讛 讗讬谉 专砖讗讬 诇讞转讻讛 诇砖谞讬诐 砖讛专讬 讛讜讗 诪讞讚砖 讻诇讬 专' 讬讛讜讚讛 讗讜诪专 讞讜转讻讛 讘讗讜专 诇砖转讬 谞专讜转 驻讬' 讘讙诪' 讞讜转讻讛 讘讗讜专 讘驻讬 砖转讬 谞专讜转 讻诇讜诪专 砖讗祝 讞转讬讻讛 讘讗讜专 诇爪讜专讱 砖转讬 谞专讜转 讗住讜专讛 砖讗讬谉 诇谞讜 讘讬谉 讞转讬讻讛 讘住讻讬谉 诇讞转讬讻讛 讘讗讜专 讻诇讜诐 讗诇讗 诪讛 砖讛转讬专 专' 讬讛讜讚讛 讛讜讗 讻讙讜谉 砖讛讬讛 爪专讬讱 诇砖转讬 谞专讜转 讝讜 讗爪诇 讝讜 讜讗讬谉 诇讜 讗诇讗 驻转讬诇讛 讗讞转 讜讛讬讗 讗专讻讛 砖讻讜驻诇 讗转 讛驻转讬诇讛 讜谞讜转谉 讞爪讬讛 讘谞专 讝讛 讜讞爪讬讛 讘谞专 讝讛 讜诪讚诇讬拽 讘讗诪爪注讛 讜谞注砖讬转 诪讗诇讬讛 砖转讬 驻转讬诇讜转 讘砖转讬 谞专讜转 讜驻讬专砖讜 讘转诇诪讜讚 讛诪注专讘 讚讜拽讗 讘砖爪专讬讱 诇砖转讬讛谉 讜讛诇讻讛 讻专' 讬讛讜讚讛 讜砖讗专 讚讘专讬诐 砖讘诪砖谞讛 讛诇讻讛 讛诐:



讜讝讛讜 讘讬讗讜专 讛诪砖谞讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讗注"驻 砖驻讞讬转转 讛谞专 谞讚讜谞转 讻注砖讬讬转 讻诇讬 诇注谞讬谉 讬讜"讟 讻诪讜 砖讘讬讗专谞讜 诇注谞讬谉 讟讜诪讗讛 诪讬讛讗 诇讗 谞讙诪专讛 诪诇讗讻转讛 诇讛讬讜转 讞砖讜讘讬诐 讻诇讬 注讚 砖讬爪专驻诐 讘讻讘砖谉 讻讚讬谉 讻诇讬 讞专砖 讜讻诇 砖诇讗 爪专驻谉 讘讻讘砖谉 谞拽专讗讬谉 讻诇讬 讗讚诪讛 砖讗讬谉 诪拽讘诇讬谉 讟讜诪讗讛 讜讬砖 讗讜诪专讬诐 砖诪砖注讛 砖讙讘诇讜 讙讘讜诇 讬驻讛 讜讘注驻专 讛专讗讜讬 诇注砖讜转 讻诇讬诐 诪拽讘诇 讟讜诪讗讛 讜诇讗 谞拽专讗 讻诇讬 讗讚诪讛 讗诇讗 砖谞讟诇 爪专讜专 讜讞拽拽讜 讜注拽专 讛讚讘专讬诐 讻讚注转 专讗砖讜谉 讜讻谉 讬专讗讛 讘诪住讻转 砖讘转 讘砖诪讜注转 讻讬讘诇讗 讚注讘讚讬 谞"讞 讗' 砖讗祝 讘诪讙讜讘诇 讛讜讗 谞拽专讗 讻诇讬 讗讚诪讛 讗诇讗 砖讛诐 驻讬专砖讜 砖诇讗 谞讗诪专 砖诐 讗诇讗 讘讟讬讟 讛诪讙讜讘诇 诇讞讜转诐 砖诇 注讘讚 砖讗讬谞讜 诪讙讜诇讙诇 讻诇 讻讱 砖讬讛讗 专讗讜讬 诇注砖讜转 诪诪谞讜 讻诇讬:



讗讬诇驻住讬谉 讞讬专谞讬讜转 讜讛诐 谞拽专讗讜转 爪注讬 讞拽诇讬讗转讗 讻诇讜诪专 拽注专讜转 砖诇 讘谞讬 讻驻专讬诐 砖讗讬谞诐 诪讻讜谞讬诐 诇讻诇讬诐 谞讗讬诐 讜讛诐 拽注专讜转 砖诇 讞专住 砖注讜砖讬谉 讗讜转谉 讞诇讜诇讜转 讜注讙讜诇讜转 讘诇讗 砖讜诐 驻转讞 讗诇讗 砖讛诐 讻注讬谉 讻讚讜专 讜讻砖诪转谞讙讘讜转 诪注讟 讞讜诇拽讬谉 讗讜转谉 诇砖谞讬诐 讜讛诐 砖转讬 拽注专讜转 讜讬"诪 砖谞注砖讛 讛讞爪讬 讛转讞转讜谉 拽注专讛 讜讛讞爪讬 讛注诇讬讜谉 讻住讜讬 讜讝讛讜 砖拽专讗讜诐 爪注讬 讞拽诇讬讗转讗 砖诪讘讬讗讬谉 讗讜转诐 讘砖讚讜转 讜爪专讬讱 诇讛讘讬讗谉 诪讻住讜转 讜讗诪专 注诇 讗诇讜 砖拽讜讚诐 砖谞讞诇拽 讻住讜讬讬谉 讟讛讜专讜转 讘讗讛诇 讛诪转 砖讛专讬 讗讬谉 诪拽讜诐 诇讬讻谞住 讟讜诪讗讛 讘讗讜讬专诐 讜讟诪讗讜转 讘诪砖讗 讛讝讘 诪转讜专转 讛讬住讟 讻讚讬谉 讻诇讬 讞专砖 讛诪讜拽祝 爪诪讬讚 驻转讬诇 砖讗讬谉 诪讟诪讗 讘讗讛诇 讛诪转 讜诪讬讟诪讗 讘诪砖讗 讛讝讘 讛讜讗讬诇 讜讬砖 诇讜 转讜讱 讜讬砖 驻讜住拽讬' 讻专' 讗诇注讝专 讘专' 爪讚讜拽 诇讜诪专 砖讗祝 讘诪砖讗 讛讝讘 讟讛讜专讜转 讜讗讬谉 讛讚讘专 讚讜诪讛 诇诪讜拽祝 爪诪讬讚 驻转讬诇 砖讛诪讜拽祝 讞诇 注诇讬讜 砖诐 讻诇讬 诪注拽专讜 讗讘诇 讝讛 诇讗 讞诇 注诇讬讜 砖诐 讻诇讬 注讚 砖讬讞诇拽 讜讻谉 砖诪讗讞专 砖讗讬谞讜 诪讬讟诪讗 讘诪讙注 砖讛专讬 讗讬谞讜 诪讬讟诪讗 诪讙讘讜 讗讬谞讜 诪讬讟诪讗 讘诪砖讗 讜诪"诪 讘砖谞讬 砖诇 注讚讜讬讜转 诪驻讜专砖转 讻讚讘专讬谞讜 讘讛讚讬讗 讜谞专讗讛 讛讟注诐 砖诪讗讞专 砖注讜诪讚讜转 诇讬讞诇拽 讛专讬 讛谉 讻诪讜拽祝 爪诪讬讚 驻转讬诇 讻讱 谞专讗讛 诇讬 讜讻谉 讻转讘谞讜讛 讘专讗砖讜谉 砖诇 谞讚讛 讜诇讗 注讜讚 讗诇讗 砖诪转讞诇转谉 注砖讜讬讜转 诇讻讱 专"诇 砖注讜砖讬谉 砖专讬讟讛 注诪讜拽讛 讘诪拽讜诐 砖专讗讜讬 诇讞诇拽谉 讻讚讬 砖讬讛讗 讞诇讜拽谉 谞注砖讛 诇砖注转讜 讜讻砖谞爪专驻讜 诪讞诇拽谉 讜诪"诪 讘讬讜"讟 讞砖讜讘讜转 讛谉 讻诇讬 讜讗住讜专 诇注砖讜转谉 讗讜 诇讞诇拽谉 诇砖谞讬诐 砖讞诇讜拽谉 讛讜讗 转拽讜谉 讻诇讬 讜讗注"驻 砖诇注谞讬谉 讟讜诪讗讛 诇讗 讞砖砖谞讜 诇诪讛 砖讛谉 注转讬讚讜转 注讚讬谉 诇讛转讞诇拽 诇讜诪专 砖注讚讬谉 诇讗 谞讙诪专讛 诪诇讗讻转谉 讘讝讜 诪驻谞讬 砖讻诇讬 讞专住 讘砖讜诇讜 讛讜讗 讛讜讗 讙诪专 诪诇讗讻转讜 讻诪讜 砖讘讬讗专谞讜 注诇 讝讜 讘砖谞讬 砖诇 注讚讬讜转 讜讬"诪 讘讗诇驻住讬谉 讞讬专谞讬讜转 砖注讜砖讬谉 砖讟讞讬诐 讙讚讜诇讬诐 讻注讬谉 讗诇驻住 讘诇讗 讘讬转 拽讘讜诇 讜讗讞"讻 讞讜拽拽讬谉 讘讛诐 诪注讟 讜讗驻讬诇讜 拽讜讚诐 讛讞拽拽 诪砖转诪砖讬谉 讘讛诐 讛讻驻专讬诐 讜讗讜讻诇讬谉 砖诐 驻转诐 砖专讜讬 讘诪讬诐 讜诪诇讞 讜砖诪谉 讜拽讗诪专 讚讗注"讙 讚诇讗 诪讬讟诪讗讬 讘讗讛诇 讛诪转 讛讜讗讬诇 讜讗讬谉 诇讛诐 讘讬转 拽讘讜诇 讟诪讗讜转 讛谉 讘诪砖讗 讛讝讘 诪转讜专转 讛讬住讟 讚讜诪讬讗 讚诪讜拽祝 爪诪讬讚 驻转讬诇 砖讗讬谉 诪讬讟诪讗 讘讗讛诇 讛诪转 讜诪讬讟诪讗 讘诪砖讗 讛讝讘 讜专' 讗诇注讝专 诪讟讛专谉 讗祝 诪诪砖讗 讛讝讘 讛讜讗讬诇 讜讗讬谞讛 讻诇讬 砖诇 拽讘讜诇 讜讗讬谉 谞专讗讛 诇驻专砖 讻谉 砖讗讬 讗驻砖专 诇讟诪讗 讘诪砖讗 讛讝讘 诪讛 砖讗讬谉 诇讜 讘讬转 拽讘讜诇 讚讘诪砖讗 讛讝讘 谞诪讬 讘注讬谞谉 转讜讱 诪讙讝专讛 砖讜讛 讚讘讜 讘讜 讚讻转讬讘 讘诪砖讗 讛讝讘 讜讻诇 讻诇讬 讞专砖 讗砖专 讬讙注 讘讜 讜讻转讬讘 讜讻诇讬 讞专砖 讗砖专 讬讘讜砖诇 讘讜 诪讛 诇讛诇谉 讬砖 诇讜 转讜讱 讜讻讜' 讻讚讗讬转讗 讘讛讚讬讗 讘住驻专讬 讗诇讗 诪讞讜讜专转讗 讻讚诪注讬拽专讗 讗诇讗 砖讛诐 诪拽砖讬诐 诇驻讬专讜砖谞讜 讛讬讗讱 讗诪专 讚讞讝讬 诇拽讘讜诇讜 讘讛讜 诪讬讚讬 讜诪讗讞专 砖讛诐 注讙讜诇讜转 讜住转讜诪讜转 讛讬讗讱 讬砖转诪砖 讗诇讗 砖讗谞讜 诪驻专砖讬谉 砖专讗讜讬讜转 诇驻专住谉 讗讜 诇讞转讜讱 讻住讜讬讬谉 注讚讬谉 讛专讬 讛讻住讜讬 讻诪讙讜驻转 讞讘讬转 讻诇讬谞讟诇 拽讗讬 讜讗讬谉 讙讜专住讬谉 注讬专谞讬讜转 讜诇砖讜谉 注讬专谞讬讜转 讛讜讗 砖诪转讜讱 讙讚诇谉 讗讚诐 诪注专讛 诪谉 讛拽注专讛 诇转讜讻谉 讜讗讬谉 爪专讬讻讬谉 诇讻祝:





转讜住驻讜转 专讬"讚

诪讗谉 转谞讗 讚驻转讬讞转 讛谞专 诪谞讗 讛讬讗 驻讬专砖 诪砖讜诐 讚转谞讬讗 讘诪转谞讬转讬谉 诪驻谞讬 砖讛讬讗 注讜砖讛 讻诇讬 拽讗 讘注讬 讚讗讬 诇讗 讛讜讛 转谞讬 住转诐 讗讬谉 驻讜转讞讬谉 讗转 讛谞专 讛讜讬 讗诪讬谞讗 讗注"讙 讚驻讞讬转' 诇讗讜 讙诪专 诪诇讗讻讛 讛讬讗 讗住讜专 诇注砖讜转讜 讘讬讜"讟 讜诪转谞讬' 专讘谞谉 讛讜讗 讚讗住专讜 驻转讬讞转 讛讘讬转 讗驻讬诇讜 讘讗讜讬专' 讚诇讘谞讬 讚诇讗讜 诪诇讗讻讛 讛讬讗 讗讘诇 讛砖转讗 讚转谞讬 诪驻谞讬 砖讛讬讗 注讜砖讛 讻诇讬 诪砖诪注 讚诪转讬谞讬转讬谉 专"诪 讛讬讗 讚诪转讬专 驻转讬讞转 讛讘讬转 讘讗讜讬专' 讚诇讬讘谞讬 诪砖讜诐 讚诇讗讜 住转讬专' 讚诪讜专' 讛讗讬 讜驻转讬讞转 讛谞专 讚讗住专 诪砖讜诐 讚讞砖讬讘讬 讙诪专 诪谞讗 诪砖讜诐 讛讻讬 讘注讬 诪讗谉 转谞讗 讚驻转讬讞转 讛谞专 诪谞讗 讛讬讗:





讗讬讻讗 讚讗诪专讬 讗诪专 专' 讬讜住祝 专"讗 讘专 爪讚讜拽 讛讗讬 驻讬专砖 讜讻"砖 转"拽 讚讬讚讬讛 讚专' 讗诇注讝专 讘专' 爪讚讜拽 讘注讬 砖转讙诪专 讻诇 讞拽讬拽转谉 讜讗讝 讞砖讜讘讛 讻诇讬诐 讜转"拽 诪讞砖讬讘 诇讛讜 讻诇讬诐 讘讞拽讬拽讛 讻诇 讚讛讜 讻"砖 讻砖谞讙诪专讜 讞拽讬拽转谉:





专' 砖诪讜注谉 讘谉 讙诪诇讬讗诇 诪转讬专 讘讗讜诇驻住讬谉 讞讜专谞讬讜转 驻讬专砖 讚讻讬讜谉 讚注讚讬讬谉 诇讗 谞讙诪专 讞拽讬拽转谉 诇讗讜 诪谞讗 谞讬谞讛讜 讜住讘讬专讗 诇讛讬 讻专讘 诪讗讬专 讚讗诪专 讗祝 驻讜讞转 诇讻转讞讬诇讛 讜转"拽 讚讗住专 讻专讘谞谉 讚讗住专讜 驻转讬讞转 讛讘讬转 讜讗注"讙 讚诇讗讜 诪诇讗讻讛 讞砖讬讘讬:





砖讬讟讛 诪拽讜讘爪转

诪转谞讬' 讗讬谉 (驻讜转讞讬谉) 驻讜讞转讬谉 讗转 讛谞专 讻讜'. 驻讬专砖 专砖"讬 讗住讜专 诇讬讟讜诇 诪谉 讛讘讬爪讬诐 砖诇 讬讜爪专 讜诇转讞讜讘 讗讙专讜驻讜 诇转讜讻讜 讜诇讞拽讜拽 诪驻谞讬 砖注讜砖讛讜 讻诇讬. 讜诇讛讗讬 驻讬专讜砖讗 诇讬砖谞讗 讚驻讜讞转讬谉 讛讜讗 诇砖讜谉 讞拽讬拽讛 诪诇砖讜谉 驻讞讚 讜驻讞转. 讜讛讻讬 驻讬专讜砖讜 讗讬谉 注讜砖讬谉 驻讞转 讘谞专 讜拽专讬 诇讬讛 谞专 注诇 砖诐 住讜驻讜. 讜讛拽砖讛 专讘讬谞讜 转诐 讝"诇 讚讻诇 讝诪谉 砖诇讗 讛讜住拽 讻诇讬 讗讚诪讛 讛讜讗 讜讗讬谞讜 诪拽讘诇 讟讜诪讗讛 讜讻讚转谞谉 讻诇讬 讗讚诪讛 讻诇讬 讙诇诇讬诐 讗讬谞谉 诪拽讘诇讬谉 讟讜诪讗讛. 讜诇驻讬 诪讛 砖驻讬专砖 专砖"讬 讝"诇 讘诪住讻转 砖讘转 讚讻诇讬 讗讚诪讛 讛讜讗 诪谉 讛讗讚诪讛 拽砖讛 砖讞讜拽拽讬谉 讗讜转讛 讜注讜砖讬谉 讗讜转讛 讻诇讬 诇讗 拽砖讬讗 讚讛讻讗 诪讬讬专讬 讘砖讙讬讘诇 讛讟讬讟 讚讘讛讗 讞砖讜讘 讻诇讬 讗讬 谞诪讬 讘诪讬谉 讗讚诪讛 砖讗讬谞讜 诇讛住拽 讜诇注砖讜转 诪诪谞讜 讻诇讬 讞专住. 注诇 讻谉 讻转讘 专讘讬谞讜 转诐 讝"诇 讚讜讚讗讬 讻讱 讛讬讛 诪谞讛讙诐 砖讛讬讜 注讜砖讬诐 诪转讞诇讛 讛讻诇讬 注诐 转讜讻讜 讜讗讞专 讻讱 诪讻谞讬住讬谉 讗讜转讜 讘转谞讜专 讜诪砖讛讬谉 讗讜转讜 砖诐 诇讬讘砖 讛诇讞诇讜讞讬转 砖讘讜 讻讚专讱 砖诪讬讘砖讬谉 讗讜转讜 讛讬讜诐 讘砖诪砖 讜诪转拽谞讬谉 讗讜转讜 讜讗讞专 讻讱 讞讜讝专讬谉 讗讜转讜 诇转谞讜专 诇讞住诪讜 注讚 讻讗谉. 讜专讗讬转讬 专讘讬诐 讞讜诇拽讬诐 诇讬砖讘 讛诪砖谞讛 讜讛讙诪专讗 诇驻讬专讜砖 专讘讬谞讜 转诐. 讬砖 诪驻专砖讬诐 讚诇讗讜转讛 讞拽讬拽讛 讜转讬拽讜谉 砖注讜砖讬谉 讻讚讬 诇讛砖讜讜转讜 讻砖诪讜爪讬讗讬谉 讗讜转讜 诪谉 讛转谞讜专 拽转谞讬 诪转谞讬转讬谉 讗讬谉 驻讜讞转讬谉 讚讗讜转讜 转讬拽讜谉 诪砖讜讬 诇讬讛 诪谞讗 讗祝 注诇 驻讬 砖讗讬谞讜 专讗讜讬 注讚讬讬谉 诇讬转谉 讘讜 讚讘专 诇讞 砖注讚讬谉 讛讜爪专讱 诇讛讞讝讬专讜 诇转谞讜专 驻注诐 砖谞讬讛. 讜专' 讬讛讜讚讛 驻诇讬讙 注诇讬讛 讚讗讬谞讜 讻诇讬 注讚 砖讬住讬拽谞讜 驻注诐 砖谞讬讛. 讜讻谉 讛讬讜 注讜砖讬谉 讗诇驻住讬谉 讞讬专谞讬讜转 讗诇讗 讚转谞讗 拽诪讗 住讘专 讚讻讬讜谉 讚讛讜住拽讜 驻注诐 专讗砖讜谞讛 讜讬砖 诇讛诐 转讜讱 讗祝 注诇 驻讬 砖诇讗 谞转拽谞讜 注讚讬谉 转讜专转 讻诇讬 注诇讬讛谉 砖讛专讬 讗讜讻诇讬谉 讘讛谉 讘诇讗 转讬拽讜谉 讗讞专. 讜专' 讗诇注讝专 讘专讘讬 爪讚讜拽 住讜讘专 砖讗讬谉 讗诇讜 讻诇讬诐 注讚 砖讬转拽谞诐 讗讜转诐. 讜讬砖 诪驻专砖讬诐 讚讗驻讬诇讜 诇讗 转拽谞讜 诪讬讚 讘讛住拽 专讗砖讜谉 讞砖讜讘 讻诇讬. 讜讛讗讬 讗讬谉 驻讜讞转讬谉 讗讬谉 讗讜驻讬谉 拽讗诪专 诪砖讜诐 讚注诇 讬讚讬 讗驻讬讛 讛讜讗 诪转讬讬讘砖 拽爪转 讜谞专讗讛 讻谞驻讞转. 诪讜专讬 谞专"讜. 讜诪讜拽诪讬谞谉 诇讛 讻专' 诪讗讬专 诪砖讜诐 讚讘讛住拽 专讗砖讜谉 讞砖讜讘 讻诇讬 讜拽专讬谞谉 讘讬讛 讙诪专 诪诇讗讻讛 讜专' 讬讛讜讚讛 讘注讬 讛住拽 砖谞讬. 讜讻谉 诪驻专砖讬谉 讗诇驻住讬谉 讞讬专谞讬讜转. 讜讛谞讻讜谉 砖讘驻讬专讜砖讬谉 砖讚专讻诐 砖诇 讬讜爪专讬诐 讛讬讛 诇注砖讜转 讻住讜讬讬 诇讻诇讬 讞专住 砖讬砖 诇讛诐 讘讬转 拽讘讜诇 讜诪住讬拽讬谉 讗讜转诐 讘讻讘砖谉 注讚 砖诪转讬讬讘砖讬谉 讜讗讞专 讻讱 谞讜讟诇讬谉 讛讻住讜讬 讜诪转拽谞讬谉 讗讜转诐 讜讞讜讝专讬诐 讜诪住讬拽讬谉 讗讜转诐. 讜注诇 谞讟讬诇转 讛讻住讜讬 转谞讬讗 讗讬谉 驻讜讞转讬谉 讻诇讜诪专 讗讬谉 驻讜讞转讬谉 讜谞讜讟诇讬谉 讛讻住讜讬 讚讘谞讟讬诇转 讛讻住讜讬 谞注砖讛 讻诇讬 讞专住. 讜讻谉 讗诇驻住讬谉 讞讬专谞讬讜转 讛讬讜 注讜砖讬谉 诇讛谉 讻讬住讜讬 讜讻讚讗诪专讬谞谉 讘讬专讜砖诇诪讬 讚诪住讻转 注讚讬讜转 讙讘讬 驻诇讜讙转讗 讚讘讬讜诐 讘专讗 砖诪讬诐 讜讗专抓 讗专抓 谞讘专讗转 转讞诇讛 讜讗讞专 讻讱 砖诪讬诐 讻讚诇驻住 讜讻住讜讬讜. 讜专' 讬讛讜讚讛 诇讗 讞砖讬讘 诇讬讛 讻诇讬 注讚 砖讬住讬拽谞讜 驻注诐 砖谞讬讛. 讜专讘谞谉 讚讗诇驻住讬谉 讗驻讬诇讜 诇讗 谞讬讟讜诇 讛讻住讜讬 讞砖讬讘讬 诇讬讛 讻诇讬 诇讬讟诪讗 讘诪砖讗 讛讝讘 讚讛讬讬谞讜 讛讬住讟. 讜讗"转 讜讛讗 讗诪专讬谞谉 诇拽诪谉 讻诇 砖讗讬谞讜 讘讗 诇讻诇诇 诪讙注 讗讬谞讜 讘讗 诇讻诇诇 讛讬住讟 讜诪讛讗讬 讟注诪讗 驻讻讬谉 拽讟谞讬诐 讟讛讜专讬谉. 讜讬"诇 讚砖驻讬专 讛谉 讘讗讬谉 诇讻诇诇 诪讙注 讗讞专 砖注讜诪讚讬谉 诇讬驻转讞. 讜诪讛讗讬 讟注诪讗 讻诇讬 注抓 讛诪讜拽祝 爪诪讬讚 驻转讬诇 诪讟诪讗 讘讛讬住讟 诇驻讬 砖专讗讜讬 讛讜讗 诇讬驻转讞 讜诇讘讗 诇讻诇诇 诪讙注.  
讙诪专讗 讛讗 讚讗诪专讬谞谉 讞讝讬 诇拽讘讜诇讬 (驻砖讬讟讗) 驻砖讬讟讬 诇讗讜 讚讜拽讗 讗诇讗 讛讜讗 讛讚讬谉 讚讘专 讬讘砖 诇爪讜专讱 讛诪讜注讚 讻讙讜谉 驻诇驻诇讬谉 讜讻讬讜爪讗 讘讛谉. 讚讗讬 诇讗 谞讛讬 讚讘驻讞转转 谞专 诇专' 讬讛讜讚讛 诇讗 诪砖讜讬 诇讬讛 讻诇讬 诪讻诇 诪拽讜诐 讛讬讻讬 砖专讬 诇讬讛 诇注砖讜转讜 讘讬讜诐 讟讜讘 讚讛讗 讗讬讻讗 讟专讞讗 讚诇讗 爪专讬讱. 讜谞诪爪讗 砖诇砖 诪讞诇讜拽讜转 讘讚讘专: 专' 诪讗讬专 讜专' 讗诇注讝专 讘谉 专' 爪讚讜拽 住讘专讬 讚讛住专转 讛讻住讜讬 讗讞专 砖谞转谞讜 讘转谞讜专 驻注诐 专讗砖讜谞讛 诪砖讜讬 诇讬讛 诪谞讗. 讜诇专讘谞谉 讚专' 讗诇注讝专 讘专 爪讚讜拽 诪砖谞转谞讜 讘转谞讜专 驻注诐 专讗砖讜谞讛 讛讜讬 诇讬讛 讻诇讬 讜讗驻讬诇讜 诇讗 讛讜住专 讛讻住讜讬 诪注诇讬讜. 讜诇专' 讬讛讜讚讛 讗驻讬诇讜 讛讜住专 讛讻住讜讬 诇讗 讛讜讬 讻诇讬 注讚 砖讬爪专驻谞讜 讘讻讘砖谉 讚讛讬讬谞讜 驻注诐 砖谞讬转. 讜诇驻讬 讝讛 诪转谞讬转讬谉 讚讗讬谉 驻讜讞转讬谉 讗转 讛谞专 讚讛讬讬谞讜 谞讟讬诇转 讛讻住讜转 诇讗 讗转讬讗 讻专讘谞谉 讚专讘讬 讗诇注讝专 讘"专 爪讚讜拽 讚讗讬诇讜 诇讚讬讚讛讜 讗驻讬诇讜 诇讗 讛讜住专 讛讻住讜讬 讛讜讛 诇讬讛 讻诇讬 讜诇转谞讗 讚诪转谞讬转讬谉 讚讜拽讗 讘砖讛讜住专 讛讻住讜讬. 讜讝讛 砖诇讗 讻讚讘专讬 讛专砖讘"讗 讝"诇. 


转谞讜 专讘谞谉 讗讬谉 驻讜讞转讬谉 讗转 讛谞专 讜讗讬谉 注讜砖讬谉 讗诇驻住讬谉 讞讬专谞讬讜转. 讻诇讜诪专 讗讬谉 驻讜讞转讬谉 讻住讜讬 讛讗诇驻住讬谉. 讜诇驻讬 砖讘驻讞讬转转谉 讛讜讗 讞砖讜讘 讙诪专 注砖讬讬转谉 拽专讬 诇讛讜 注讜砖讬谉 讻谉 谞专讗讛 诇讬. 


专讘谉 砖诪注讜谉 讘谉 讙诪诇讬讗诇 诪转讬专 讘讗诇驻住讬谉 讻讜'. 驻讬专讜砖 诪砖讜诐 讚讞讝讜 诇讻诪讛 转砖诪讬砖讬谉 讗讞专 驻讞讬转转谉 砖专讬 讚讘驻讞讬转转谉 诇讗 诪砖讜讬 诪谞讗 注讚 砖讬爪专祝. 讗讘诇 谞专 讚诇讗 讞讝讬 讗诇讗 诇驻砖讬讟讬 讗住讜专. 讛专讗"讛 讝"诇. 讗讘诇 讛专讬讟讘"讗 讝"诇 驻讬专砖 讚专讘谉 砖诪注讜谉 讘谉 讙诪诇讬讗诇 住讘专 讚转砖诪讬砖 讘谞讬 注讬讬专讜转 讜讘谞讬 讻驻专讬诐 讛讜讬 诪诇转讗 讚讞砖讬讘讗 诇讬讜诐 讟讜讘 讜砖专讬 讗讘诇 谞专 讗讬谉 转砖诪讬砖讜 注讬拽专 讜诇讗 讞砖讬讘 讗诇讗 诇砖诪谉 诇驻讬 砖拽讬讘讜诇讜 诪讜注讟. 


讜讗讬谉 注讜砖讬谉 驻讞诪讬谉. 驻讬专砖 专砖"讬 讝"诇 诪砖讜诐 注砖讬讬转 讻诇讬 讘讛讚讬 讗讬讚讱 讚诪转谞讬转讬谉. 讜讛讗 讚讗拽砖讬谞谉 讘讙诪' 驻砖讬讟讗 讛讻讬 拽讗诪专 讚讘诇讗讜 诪讛讗讬 讟注诪讗 讗讬讻讗 诇诪讬住专 讚讛讗 诇讗 讞讝讬 诇爪讜专讱 讬讜诐 讟讜讘 讗诇讗 诇爪讜专驻讬诐. 讜讗住讬拽谞讗 讚讞讝讬 诇讬讜诐 讟讜讘 讜讛诇讻讱 讗讬爪讟专讬讱. 讜讛专讗"讛 驻讬专砖 讚诇讗 谞讗住专 驻讞诪讬谉 讗诇讗 诪砖讜诐 诪专讗讬转 讛注讬谉 砖诪讗 讬讗诪专讜 讚诇爪讜专讱 讗讜诪谞讬谉 讛讜讗 注讜砖讛讜. 讜讗祝 讘讝诪谉 讛讝讛 砖讚专讱 诇讛砖转诪砖 讘讜 诇爪讜专讱 讘讬砖讜诇 讗住讜专 讛讜讗讬诇 讜谞讗住专 谞讗住专. 讜讻诇 砖讻谉 诇驻讬专讜砖 专砖"讬 讝"诇 砖讗住讜专 讚讛讗 讗讬讻讗 诪砖讜诐 注砖讬讬转 讻诇讬.





诪讛专砖"讗 - 讞讬讚讜砖讬 讛诇讻讜转

砖诐 讞讝讬 诇拽讘讜诇讬 讘讬讛 驻砖讬讟讬 讻讜' 讜讛讻讗 诇讬讻讗 诇诪驻专讱 讻讬讜谉 讚诇讗 讞讝讬 讻诇诇 讘讬"讟 驻砖讬讟讗 讚讗住讜专 讻讚驻专讬讱 诇拽诪谉 讙讘讬 驻讞诪讬谉 讚讛讻讗 讟讜讘讗 讗砖诪讜注讬谞谉 讚转讜专转 讻诇讬 注诇讬讜 讗注"讙 讚注讚讬讬谉 诇讗 谞爪专祝 讘讗砖 讜诇讗驻讜拽讬 诪专"讬 讚讘注讬 讘讻诇讬 讞专住 诪砖讬爪专驻讜 讜拽"诇:





讞讻诪转 砖诇诪讛

讙诪' 讟讛讜专讜转 讘讗讛诇 讛诪转 讜讟诪讗讜转 讘诪砖讗 讛讝讘 讻讜' 讻爪"诇:


专砖"讬 讘讚"讛 讞讜转讻谉 讘讗讜专 讘讙诪' 讻讜' 讛讚"讗:


讘讚"讛 讜诪诪讗讬 讚住"诇 诇专讘讬 诪讗讬专 讘谞专 讻砖讗专 讻讜' 讻爪"诇:





专砖"砖

专砖"讬 讚"讛 诪住讬拽讬谉 讘讻诇讬诐 讚讘谞讬 讟诇讟讜诇 谞讬谞讛讜 讻讜'. 讻爪"诇:



讙诪专讗 诪讗谉 转谞讗 讚驻讞讬转转 谞专 诪谞讗 讛讜讗 讗专"讬 专"诪 讛讬讗 讻讜'. 诇讻讗讜专讛 讬砖 诇转诪讜讛 注诇 讛驻讜住拽讬诐 砖住转诪讜 诪砖谞转谞讜 诇讛诇讻讛 讜砖诐 诇讬转 讛诇讻转讗 讻专"诪. 讜诪爪讗转讬 讘讘"讬 住讬' 转拽讬"讚 讚讛讙诪讬"讬 讘砖诐 讗讬讝讛 专讗砖讜谞讬诐 讚讞讜讛 讘讗诪转 诪讛诇讻讛 诪讟注诪讗 讚讗诪专谉. 讜谞"诇 讚诪驻专砖讬 讚诇讗讜 讗注讬拽专 讚讬谞讗 拽讗诪专 诪讗谉 转谞讗 讚讝讛 诇讻"注 讗住讜专 讜讻诪讜 砖转诪讛讜 讛转讜住' 注诇 驻专砖"讬 专拽 注诇 诇砖讜谉 诪驻谞讬 砖讛讜讗 注讜砖讛 讻诇讬 讚诪砖诪注讜 讚讻诇讬 讙诪讜专 讛讜讗 讜讗祝 诇注谞讬谉 讟讜诪讗讛 讜诪讚讜讬拽 讛诇砖讜谉 诪讗谉 转谞讗 讚驻讞"谞 诪谞讗 讛讜讗 讜专讗讬' 诇讚讘专 讚讘讘专讬讬转讗 讚诇拽诪谉 讚转谞讬 谞诪讬 讛讗 讚讗讬谉 驻讜讞转讬谉 讗讛"谞 诇讗 诪住讬讬诪讗 讟注诪讗 讚诪驻谞讬 砖讛讜讗 注讜砖讛 讻诇讬 (讜讗祝 讚讚专讱 讘专讬讬转讗 诇驻专讜砖讬 讬讜转专 诪讛诪砖谞讛) 讜讛讬讬谞讜 诪砖讜诐 讚讗转讬讗 讻讞讻诪讬诐 (注讬' 住驻"讚 讚讻诇讬诐) 讚讗讬谞讛 讻诇讬 注讚 砖讬爪专驻讜讛 讜讗驻"讛 讗住讜专 讘讬讜"讟 讜谞讻讜谉 讘住"讚:



砖诐 专' 讬讛讜砖注 讗讜诪专 诪砖讬爪专驻讜 讘讻讘砖谉. 注诪砖"讻 讘驻住讞讬诐 (注讝) 讘住"讚. 讗讘诇 讘转讜住驻转讗 讛讙讬' 专' 讬讛讜讚讛 讜讻谉 讛注转讬拽 讛专"砖 讘讻诇讬诐 砖诐:



专砖"讬 讘诪砖谞讛 讚"讛 讜讗讬谉 注讜砖讬谉 砖爪专讬讻讛 注砖讬讬讛 讜转讬拽讜谉. 讻爪"诇:



专讚"讛 诪砖讬爪专驻讜 讘讬谉 讘讬讚 讻讜'. 讛转讜讬"讟 讘讻诇讬诐 砖诐 讛注转讬拽 讘讬谉 讘诪讬诐 讜谞讻讜谉 诪讗讚 注讬' 砖讘转 (诪讗 讘) 讜谞专讗讛 讛讗 讚讛砖讗讬诇讜 讞讝"诇 诇拽讬砖讜讬 讜讞讝讜拽 诇砖讜谉 爪讬专讜祝 讛讜讗 诪驻谞讬 讚住讘转 拽砖讬讜转 讜讞讝讜拽 讻诇 讙砖诐 讛讜讗 讚讘讜拽 讜爪讬专讜祝 讞诇拽讬讜 讝讛 讘讝讛 讘讬讜转专:



专讚"讛 诇驻讬 砖诇"谞 诪诇讗讻转谉. 诪讚讗驻诇讜讙 讘讗诇驻住讬谉. 诪讝讛 讗讬谉 讛讻专讞 诇讻讗讜专讛 讚讬"诇 讚谞拽讟谉 诇专讘讜转讗 讚转"拽 讗讘诇 讬"诇 讚驻讬' 讙诪专 诪诇讗讻讛 讛讜讗 诪诇讗讻转 讞拽讬拽转谉 拽讜讚诐 爪讬专讜祝 讻讚诪讜讻讞 诇注讬诇 诪驻诇讜讙转转 专"诪 讜专"讬:



转讚"讛 讗讬谉. 诇讻谉 谞专讗讛 诇驻专砖 讻讜'. 讻爪"诇:





讛讙讛讜转 讬注讘"抓

讘诪砖谞讛 讜讗讬谉 讞讜转讻讬谉 讗转 讛驻转讬诇讛 "诇砖谞讬诐" 讻爪"诇 (讜讻"讛 讘诪砖谞讬讜转 讜讬专讜砖诇诪讬 讜专讬"祝 讜专讗状砖 讜讘讙诪壮 诇拽诪谉):





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗专"讬 专' 诪讗讬专 讛讬讗. 注讬讬谉 专"砖 驻"讘 诪"讚 讚讻诇讬诐:





驻谞讬 讬讛讜砖注

讘诪砖谞讛 讗讬谉 注讜砖讬谉 驻讞诪讬谉 讜驻讬专砖"讬 讚讗讬谞讛讜 谞诪讬 讻诇讬 谞讬谞讛讜 诇爪讜专驻讬 讝讛讘 注讻"诇. 讜诇讻讗讜专讛 讗讬谉 诇砖讜谉 专砖"讬 诪讚讜拽讚拽 诇驻讬 住讜讙讬转 讛砖"住 讘住诪讜讱 讚讛讗 讘诪讗讬 讚讛讜讬 讻诇讬 诇爪讜专驻讬 讝讛讘 诪拽砖讛 讘讙诪专讗 驻砖讬讟讗 诇诪讗讬 讞讝讬 讜诪砖"讛 讛讜爪专讱 诇讗讜拽诪讬 讻讚转谞讬 专讘讬 讞讬讬讗 讚讛讬讬谞讜 诇诪讜住专谉 诇讗讜诇讬讬专讬谉 讜讗"讻 讘驻砖讬讟讜转 讛讜讬 诪爪讬 专砖"讬 诇驻专砖 讚讛讜讬 讻诇讬 诇讛讱 诪讬诇转讗 讙讜驻讗 诇讗讜诇讬讬专讬谉. 讜讛谞专讗讛 讘讝讛 讘讻讜讜谞转 专砖"讬 讚讗讬 诇讗 讛讜讬 讞讝讬 讗诇讗 诇讗讜诇讬讬专讬谉 诇讞讜讚 讗讻转讬 诇讗 讚诪讬 诇讻诇讬 讜诇诪转拽谉 诪谞讗 诪砖讜"讛 讛讜爪专讱 专砖"讬 诇驻专砖 讚注讬拽专 诪诇讗讻转 讛驻讞诪讬谉 讛讬讬谞讜 诇爪讜专驻讬 讝讛讘 讜讗"讻 讚诪讬 砖驻讬专 诇讻诇讬 诪砖讜"讛 讗住专讜 讞讻诪讬诐 讗驻讬诇讜 诇诪讜住专谉 诇讗讜诇讬讬专讬谉 诪砖讜诐 讚诪讬讞讝讬 讻诪转拽谉 诪谞讗 讜讻注讜砖讛 驻讞诪讬谉 诇爪讜专驻讬 讝讛讘:


讗诇讗 讚诇驻"讝 讬砖 诇讚拽讚拽 讘诪"砖 讛转讜住' 讘驻' 讻讬专讛 (砖讘转 讚祝 诇"讟 注"讘) 讘讚"讛 诪转讬专讬谉 讚诪讜讻讞 诪住讜讙讬讗 讚砖诪注转讬谉 讚诇注砖讜转 讛讘注专讛 讻讚讬 诇讛讝讬注 砖专讬 诪讚讗讜专讬讬转讗 讟驻讬 诪专讞讬爪讛 注"砖 讘讗专讬讻讜转 讜讘讞讬讚讜砖讬谞讜 讜诇诪讗讬 讚驻专讬砖讬转 讗讬谉 讚讘专讬讛诐 诪讜讻专讞讬诐 讚砖驻讬专 诪爪讬谞谉 诇诪讬诪专 讚讗住讜专 诇注砖讜转 讛讘注专讛 诪讚讗讜专讬讬转讗 诇讛讝讬注 讻诪讜 讘专讞讬爪讛 讜讗驻"讛 讗"砖 住讜讙讬讗 讚砖诪注转讬谉 讚讛讗 讚诪讜拽诪讬谞谉 诇讛 诇诪讜住专谉 诇讗讜诇讬讬专讬谉 诇讗讜 讘注讜砖讛 讛讘注专讛 讘讬"讟 诇爪讜专讱 驻讞诪讬谉 讗讬讬专讬 讗诇讗 讘注谞讬谉 砖讛讗砖 诪讜讘注专 诪注讬"讟 讜讘讬"讟 诪讟讬诇 讛驻讞诪讬谉 诇转讜讻讜 讜注讬拽专 讛讗讬住讜专 讗讬谞讜 讗诇讗 诪砖讜诐 讚诪讬讞讝讬 讻诪转拽谉 诪谞讗. 讜诇讜诇讬 驻讬专砖"讬 讛讬讛 谞专讗讛 讚讗讬谉 注讜砖讬谉 驻讞诪讬谉 诇讗讜 诪砖讜诐 转讬拽讜谉 诪谞讗 讗住专讜讛讜 诪砖讜诐 讚讗驻讬诇讜 诇爪讜专讱 讛爪讜专驻讬谉 谞诪讬 诇讗 讚诪讬 诇讻诇讬 诪诪砖 讜讻"砖 诇诪讗讬 讚拽讬"诇 讗讬谉 讘谞讬谉 讘讻诇讬诐 讗诇讗 讘讻诇讬 讙诪讜专 讗诇讗 讚注讬拽专 讗讬住讜专 注砖讬讬转 驻讞诪讬谉 讛讬讬谞讜 诪砖讜诐 砖注讜砖讛 讛讘注专讛 讘砖讘讬诇谉 讻讚诪砖诪注 诪诇' 讛转讜住' 讘驻专拽 讻讬专讛 讜注讚讬讬谉 爪"注:


诪讬讛讜 诇砖讬讟转 专砖"讬 讬砖 诇讬讬砖讘 诪"砖 砖讛讜讗 讻诇讬 诇讗讜 诪砖讜诐 讘谞讬谉 砖注讜砖讛 讻诇讬 讗住专讬谞谉 诇讛 讗诇讗 诪砖讜诐 讚讛讜讬 讙诪专 诪诇讗讻转讜 讘讻讱 讜讗住讜专 诪砖讜诐 诪讻讛 讘驻讟讬砖 讜诇驻"讝 讛讗 讚谞拽讬讟 专砖"讬 讚讛讜讬 讻诇讬 诇爪讜专驻讬 讝讛讘 讜诇讗 谞拽讬讟 讚讛讜讬 讻诇讬 诇讗讜诇讬讬专讬谉 讛讬讬谞讜 诇驻讬 住讘专转 讛诪拽砖讛 讘住诪讜讱 讚诇讗 讗住讬拽 讗讚注转讬谉 讛讱 讚诇讗讜诇讬讬专讬谉 讜注讬讬谉 诪"砖 诪"讝 讝"诇 讻讬讜爪讗 讘讝讛 讘诇砖讜谉 讛转讜住' 讚"讛 讗讬谉 驻讜讞转讬谉 讜讚讜"拽:





讬诐 砖诇 砖诇诪讛

讚讬谉 讚讗讬谉 注讜砖讬谉 驻讞诪讬谉 讜讗讬谉 讞讜转讻讬谉 讗转 讛驻转讬诇讛 讗诇讗 讘讗讜专 讘驻讬 讘' 谞讬专讜转 讜诪讚诇讬拽 讘讗诪爪注 讜讛讜讗 砖爪专讬讱 诇讛讚诇讬拽 砖转讬讛谉:


诪转谞讬' 讜讗讬谉 注讜砖讬谉 驻讞诪讬谉 讜讗讬谉 讞讜转讻讬谉 讗转 讛驻转讬诇讛 诇讘' 讻"讬 讗讜诪专 讞讜转讻讜 讘讗讜专 诪"砖 讘住讻讬谉 讚诇讗 讚拽讗 诪转拽谉 诪谞讗 讘讗讜专 谞诪讬 拽讗 诪转拽谉 诪谞讗 转谞讬 专' 讞讬讬讗 讞讜转讻讛 讘讗讜专 讘驻讬 讘' 谞讬专讜转 驻专砖"讬 谞讜转谉 专讗砖讬讛 讘转讜讱 讘' 谞讬专讜转 讗诐 爪专讬讱 诇讛讚诇讬拽讬谉 讻讗' 讜诪讚诇讬拽 讘讗诪爪注 讜讻' 讛专讗"砖 讝"诇 诪砖诪注 讚讗诐 讗"爪 诇讛讚诇讬拽 砖谞讬讛诐 诇讗 讜讛讻讬 讗讬转' 讘讬专讜砖诇诪讬 讻砖爪专讬讱 诇砖转讬讛谉 讻讜' 讜讻' 注讜讚 诪讚讛讘讬讗 专讬"祝 讛讙诪' 砖诪驻' 讚讘专讬 讻"讬 诪讻诇诇 讚住"诇 讚讛诇讻转讗 讻专"讬 讜诇讗 讬讚注谞讗 讟注诪讗 诪讗讬 注住拽 驻住拽 讛诇讻讛 讻讬讞讬讚讗讛 讘诪拽讜诐 专讘讬诐 讚诪砖诪注 专讘谞谉 讗住专讬 诇讙诪专讬 注"讻 讜讛谞讛 诪"砖 讚讛专讬"祝 住"诇 讻专"讬 诪讚讛讘讬讗 讚讘讻讬 讛讙诪' 砖注讬' 讗讜转讜 讗讬谉 讝讛 专讗讬' 讚砖诪讗 诪砖"讛 讛讘讬讗 讛驻讬' 讚专"讬 诇讗 砖专讬 讗诇讗 讘驻讬 讘' 谞讬专讜转 讜诪诪讬诇讗 诇转"拽 讚讛讬诇讻转' 讻讜讜转讬' 讗住讜专 诇讞转讜讱 (讘讗讜专) 讗驻讬' 讘驻讬 讘' 谞讬专讜转 讜诇注谞讬谉 讛诇讻讛 讻' 讛专诪讘"诐 诇讛讚讬讗 讚讛诇讻讛 讻专"讬 讜转诪讬讛转讜 讗讬谞讛 转诪讬讛 讻诇诇 讘注讬谞讬 讚诪砖"讛 驻住拽 讻专"讬 讚专' 讞讬讬讗 转谞讗 讻讜讜转讬讛 讜讻谉 讘专 拽驻专讗 谞诪讬 转谞讗 谞诪讬 讻讜讜转讬' 诇拽诪谉 讙诐 讗驻砖专 诇讜诪专 讚讗祝 转"拽 诇讗 驻诇讬讙 注诇讬讛 讘讝讛 讗诇讗 讚诇讗 讗讬讬专讬 讘讻讛"讙 讻诇诇 讜诪讗讞专 讚诇讗 砖专讬谞谉 讻"讗 诇讛讚诇讬拽讜 讘注讬 砖转讬讛谉 讻讗' 讗"讻 注讬拽专 讛讛转讬专 讘讝讛 转诇讜讬 讛"讛 谞诪讬 讚砖专讬 诇讞转讜讱 讛拽谞讚讬诇"讗 讘讗讜专 讻讚讬 诇讛讚诇讬拽 砖转讬讛谉 讻讗' 讗讘诇 谞专 砖讛讜讗 讚讜诇拽 讗讬谉 诇谞讜 诇讞转讜讱 讗驻讬' 讘讗讜专 讻讚讬 诇谞转拽 讞诇拽 讛专讗砖讜谉 诪诪谞讜 砖诇讗 讞讬诇拽 讘爪讚 讛讘' 讜讻诪"砖 诇注讬诇 讘驻' 讬"讟 住讬' 讻"讞:





讬讚 讚讜讚

讗讬谉 驻讜讞转讬谉 讗转 讛谞专 讻讜壮. 讬砖 砖谞讬 谞讜住讞讗讜转 讘诪转谞讬壮 讬"讙 讗讬谉 驻讜讞转讬谉 讜讬状讙 讗讬谉 驻讜转讞讬谉 讜注讬讬谉 讘住讚专 讛诪砖谞讛 讜谞专讗讛 讻讬 讝讛 转诇讜讬 讘讞讬诇讜祝 讛驻专讜砖讬诐 讻讬 诇专砖讬壮 驻专讜砖讜 诇注砖讜转 谞拽讘 讙讜专住讬诐 讗讬谉 驻讜讞转讬谉 讻诪状砖 讛注专讜讱 讻讬 转专讙讜诐 讻专讜 驻讞转讗. 讗诪谞诐 诇讛专诪讘状诐 砖驻讬专砖 砖讛讬壮 注讜砖讬谉 讝讜讙讜转 讜讛讬' 诪讞诇拽讬谉 讗讜转谉 讙讜专住讬诐 讗讬谉 驻讜转讞讬谉 讜讛讬讬谞讜 诇驻转讜讞 讛住转讜诐 讜讘讚讘专讬 讛专诪讘状诐 谞转拽砖讜 讘讜 专讘讬诐 讚讗讬谉 住讜讙讬讜转 讛讙诪专讗 注讜诇讛 诇驻讬 驻专讜砖讜 讜注讬讬谉 砖注专 讛诪诇讱 讞状讗 讚祝 谞状讘 注状讙. 专讜讞 讗诇讬壮 讘转讬 讻讛谞讛 讘讬转 讗讘讜转 诇砖讜谉 诇讬诪讜讚讬诐 讚祝 拽壮 讜讛谞状诇 讻讬 讛专诪讘状诐 诪驻专砖 讛驻诇讜讙转讗 诇讗讜 讚专状诪 诪讞诪讬专 讬讜转专 诪专状讬 讜诪讟诪讗 拽讜讚诐 砖讬爪专驻谞讜 讘讻讘砖谉 讗诇讗 讗讚专讘讛 专状讬 诪讞诪讬专 讜诪讟诪讗 转讬讻祝 诪砖讬爪专驻谞讜 讘讻讘砖谉 讜专状诪 讗讬谞讜 诪讟诪讗 注讚 砖讬注砖讛 讘讜 讛诪诇讗讻讜转 讛谞爪专讻讬诐 讗讞专 讛爪专讬驻讛 讜讝讛 诪讘讜讗专 讞讚讗 讚讘转讜住驻转讗 砖讛注转讬拽 讛专状砖 住驻状讚 讚讻诇讬诐 谞砖谞讬转 讚讘专讬 专讘讬 讬讛讜砖注 (讻讬 砖诐 讛讙讬专住讗 专壮 讬讛讜讚讗 诇讘住讜祝) 讻诪讜 砖讛讜讗 讻讗谉 讜讗诐 讛讬' 专' 讬讛讜砖注 诪讬拽诇 讛讬壮 诇讜 诇讜诪专 注讚 砖讬爪专驻谞讜 讘讻讘砖谉 讘砖诇诪讗 讙讘讬 专状诪 诇讗 转谞讬 注讚 讻讬讜谉 砖谞砖谞讛 讘转讞诇讛 讗讘诇 讙讘讬 专讘讬 讬讛讜砖注 拽砖讛 讗诇讗 讜讜讚讗讬 诪砖讬爪专驻谞讜 讛讜讗 拽讜讚诐 诇讙诪专 诪诇讗讻讛 讜诇驻讬讻讱 诇讗 诇讗 转谞讬 注讚. 讜转讜 讚讛专诪讘"诐 讘驻讬专砖 讛诪砖谞讛 讚讻诇讬诐 讻转讘 讻讬 转谞讗 诪砖讬爪专驻谞讜 讘讻讘砖谉 讜讝讜 讛讬讗 讙诪专 诪诇讗讻转谉 讚诇讗 爪专讬讱 讛诪诇讗讻讜转 讛谞爪专讻讜转 讗讞专 爪专讜驻诐 讜讗注驻"讻 诪拽讘诇讬诐 讟讜诪讗讛 讜讻状谞 诪驻专讜砖讜 讘诪住讻转 注讚讬讜转 讜讻讜讜谞转讜 诇讘讗专 讛讗 讚转谞讬 讘诪砖谞讛 讜讝讜 讛讬讗 讙诪专 诪诇讗讻转谉 砖讘讗 诇诪注讟 讛诪诇讗讻讜转 砖讗讞专讬 讻谉 讜讗讬 住"讚 专状诪 诪讟诪讗 拽讜讚诐 爪专讜驻谉 讗状讻 诇诪讛 诇讗 驻讬专砖 讛专诪讘状诐 讚讝讜 讛讬讗 讙诪专 诪诇讗讻转谉 诇诪注讜讟讬 讚专状诪 讚专状诪 住讘专 拽讜讚诐 爪专讜驻谉 讛讜讛 讙诪专 诪诇讗讻转谉 讜拽讗诪专 讛诪砖谞讛 讚爪专讜驻谉 讛讜讜 讙诪专 诪诇讗讻转谉 讜诇诪讛 讛讜爪专讱 讛专诪讘状诐 诇讜诪专 讚讘讗 诇诪注讟 诪诇讗讻讜转 砖讗讞专讬 爪专讜驻谉 讗诇讗 讜讜讚讗讬 讻讜讜谞转 讛专诪讘状诐 讛讗 讘讗诪转 注诇 专状诪 讚讗诪专 诪砖讬讙诪讜专 讛诪诇讗讻讜转 讗讞专 讛爪讬专讜祝 诇讗 讘讗 诇诪注讟 讛诪砖谞讛 讜拽讗诪专 讚爪讬专讜祝 讛讜讬 讙诪专 诪诇讗讻' 讜诇讗 讘注讬谞谉 讛诪诇讗讻讜壮 讗讞状讻 讜讚诇讗 讻专状诪 讜诇驻状讝 讬状诇 讚讛讙诪专讗 讛讻讬 拽讗诪专 讚拽讗诪专 讘诪转谞讬转讬谉 诪驻谞讬 砖讛讜讗 注讜砖讛 讻诇讬 讛讬讬谞讜 讻专状诪 讚讗讬 诇专讘讬 讬讛讜砖注 讻讘专 讛讜讗 讻诇讬 诪砖谞爪专祝 讘讻讘砖谉 讜谞专讗讛 讚谞讜住讞讗讜转 讛专诪讘状诐 讘讙诪专讗 讛讬转讛 讗讬驻讻讗 诪讙讬专住转讬谞讜 诪诪讗讬 讚讬诇诪讗 注状讻 诇讗 拽讗诪专 专讘讬 讬讛讜砖注 讗诇讗 讚讞讝讬 诇拽讘讜诇讬 讘讬讛  诪讬讚讬 讜讻讜讜谞转 讛讙诪专讗 讚讚讜拽讗 讙讘讬 砖讗专 讻诇讬诐 拽讗诪专  专讘讬 讬讛讜砖注 讚讙诪专 诪诇讗讻讛 讛讜讛 诪砖讬爪专驻谞讜 讚讞讝讬 诇诪讬讚讬 讗讘诇 讗诇讜 砖讛诐 住转讜诪讬诐 讙诐 专讘讬 讬讛讜砖注 诪讜讚讛 讚诇讗 讛讜讛 讻诇讬 注讚 砖讬转驻转讞 讜拽讗诪专 讞讝讜 诇拽讘讜诇讬 讘讬讛 驻砖讬讟讬 讜住讘专 讛专诪讘状诐 讻讬讜谉 讚讛讱 砖讬谞讜讬讗 讚讞讬拽讗 讛讜讗 诇讗 住诪讻讬谞谉 讗砖谞讜讬讗 讜住讜讙讬讗 讝讜 讛专讘讛 讘砖状住 讗诇讗 讻拽讜砖讬讗 注讬拽专 讜诪转讜拽诪讗 诪转谞讬转讬谉 讗驻讬诇讜 讻专讘讬 讬讛讜砖注 讜诇讛讻讬 驻住拽 讻谉 讜诇讗 讻讛讙讛讜转 诪讬讬诪讜谉. 讜讛讘讬讗讜 讛讘状讬 砖讻转讘 讚诇讗 驻住拽讬谞谉 讻诪砖谞转讬谞讜 讚讬讞讬讚讗讬 讛讜讗. 讗诪谞诐 诇驻讬 诪讛 砖讻转讘转讬 讬转讬讬砖讘 讜讻谉 注诇 讚专讱 讛讝讛 讘诇砖讜谉 讛砖谞讬 讜讙专讬住 讛专诪讘状诐 讚讬诇诪讗 注讚 讻讗谉 诇讗 拽讗诪专讬 专讘谞谉 讛转诐:


讞讝讬 诇拽讘讜诇讬 讘讬讛 驻砖讬讟讬. 讜讛拽砖讛 诪讛专砖状讗 讻讬讜谉 讚拽讘诇转 驻砖讬讟讬 讗讬谞讜 专讗讜讬 诇讬讜状讟 讗状讻 驻砖讬讟讗 讚讗住讜专 讻诪讜 讚诪拽砖讛 讘住诪讜讱 讙讘讬 驻讞诪讬谉 讜转讬专抓 讚讗砖诪注讬谞谉 讚讛状讗 讚诇讗讜 诪讬讚讬 注讘讬讚 讻诇诇 讻讬讜谉 砖诇讗 谞爪专祝 讜讻诇 讝诪谉 砖诇讗 谞爪专祝 诇讗 砖讬讬讱 注砖讬讬转 讻诇讬 讜讗讬谉 讗讬住讜专 讘讻诇 讚讘专 砖注讜砖讛 讘讜 讚诇讗讜 诪讬讚讬 讛讬讗 拽诪状诇 讚专"诪 讚讻诇讬 讛讜讗 讜讗状讻 讗住讜专. 讜注讬讬谉 讘诇砖讜谉 诇讬诪讜讚讬诐 讚祝 拽状讜 讜讘专讜讞 讗诇讬壮 诪讛 砖讻转讘讜 注诇 诪讛专砖状讗. 讗诪谞诐 讘砖讬讟讛 诪拽讜讘爪转 讻转讘 讚驻砖讬讟讬 诇讗讜 讚讜拽讗 讗诇讗 讛状讛 驻诇驻诇讬谉 讜诇驻诪状砖 诇讚注转 讛专诪讘"诐 讚讙专讬住 讗讬驻讻讗 谞诪讬 诇讗 拽砖讛 讚驻讬专讜砖讜 讻讬讜谉 讚讞讝讬 诇拽讘诇 驻砖讬讟讬 讛讜讛 讻诇讬 转讬讻祝 讗讞专 爪讬专祝 讜诪诪讬诇讗 诪讜转专 诇驻转讜讞 讻讬讜谉 砖讗讬谞讜 注讜砖讛 注讻砖讬讜 讻诇讬:


讗诇驻住讬诐 讞专谞讬讜转. 诪专讻讘转 讛诪砖谞讛 讞状讗 驻状讚 讚讬状讟 讛状讞:


转讜住壮 讚状讛 讗讬谉 驻讜讞转讬谉 讻讜' 讗状讻 讛讜讬 讻诇讬 讗讚诪讛 讜讻诇讬 讗讚诪讛 讗讬谉 诪拽讘诇讬谉 讟讜诪讗讛. 注讬讬谉 诪谞讞讜转 住"讟 讚状讛 讻诇讬 讗讚诪讛 讜砖讘转 谞状讞 讜驻"讙 讚讻诇讬诐 诪砖谞讛 讘壮 讘专"砖:


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝

